बायोमैट्रिक सिस्टम से 1427 पेंशनर जुड़े
फुसरो।बीएंडके प्रक्षेत्र द्वारा आॅफिसर्स क्लब करगली में भारत सरकार के डीबीटी कार्यक्रम के तहत कोयला खान भविष्य निधि संगठन के पेंशनरों के पेंशन भुगतान हेतु बायोमैट्रिक जीवन प्रमाण पत्र जारी करने को लेकर चार दिवसीय शिविर का समापन हुआ। शिविर में अंतिम दिन 363 पेंशनरों को बायोमैट्रिक सिस्टम से जोड़ा गया। बीएंडके प्रक्षेत्र के एसओपी पीसी सेटठी ने बताया कि यहां चार दिवसीय शिविर में कुल 1427 पेंशनरों को बायोमैट्रिक सिस्टम से जोड़ा गया है। इससे पेंशनरों को पेंशन के लिए सहूलियत होगी। शिविर के सफल आयोजन में क्षेत्रीय कार्मिक पदाधिकारी पीसी सेट्टी, कार्मिक प्रबंधक प्रतुल कुमार, सीएसआर अधिकारी निखिल अखौरी, अशोक कुमार, संतोष सिंह, सुंदर महतो, दिलीप सोनी, बदरूद्दीन, माणिक, शिवकांत कुमार, सुमित कुमार, अनिल सिंह सहित जगदीश, उमेश, अनिल, राजेश, मुकेश, देवनारायण, बसंत आदि का योगदान रहा।
बायोमैट्रिक से जुड़ने के लिए बैठे पेंशनर।
hin_Deva hin_Deva hin_Deva